PMIndiaData/PMIndiaSum huggingface dataset:
ஜனவரி 30, 2019 அன்று பிரதமர், குஜராத்தில் உள்ள சூரத் மற்றும் தண்டிக்குப் பயணம்

நாளை (ஜனவரி 30, 2019) பிரதமர் திரு. நரேந்திர மோடி, குஜராத்தில் உள்ள சூரத் மற்றும் தண்டிக்குப் பயணம் மேற்கொள்ளவுள்ளார். இப்பயணத்தின்போது, சூரத் விமான நிலையத்தில் முனையம் கட்டிடத்தின் விரிவாக்கத்திற்கு பிரதமர் அடிக்கல் நாட்டவுள்ளார். 25,500 சதுரமீட்டர் பரப்பளவில் ரூ. 3.54 கோடி மதிப்பில் இந்தக் கட்டிடம் அமைக்கப்படவுள்ளது. சுற்றுச் சூழலுக்கு ஏற்றவகையில், இந்த கட்டிடத்தில், சூரியஒளி மின்சக்தி மற்றும் எல்.ஈ.டி விளக்குகள் பயன்படுத்தப்படும். இந்தக் கட்டுமானப்பணி நிறைவுபெற்ற பிறகு, இது 1800 பயணிகளை கையாளும் திறனைப் பெறும். விமானப் போக்குவரத்து மற்றும் பயனாளிகள் வருகையைப் பொருத்தவரை, அகமதாபாத் மற்றும் வதோதராவிற்குப் பிறகு குஜராத்தின் முக்கியமான மூன்றாவது விமான நிலையம், சூரத். வளர்ச்சிக்கான உள்கட்டமைப்பு வசதிகளை விரிவாக்கம் செய்வது அரசின் முன்னுரிமைகளில் ஒன்றாகும். பல்வேறு துறைகளில் பல முன்முயற்சிகள் எடுக்கப்பட்டு வருகின்றன. இதில் விமானப் போக்குவரத்துத் துறையும் அடங்கும். குஜராத்தில் சிவில் விமானப் போக்குவரத்து உள்கட்டமைப்பு வலுவாக்கப்பட்டுள்ளதுடன், விமான போக்குவரத்தும் மேம்படுத்தப்பட்டுள்ளது. உடான் திட்டத்தின்கீழ், கண்ட்லா முதல் மும்பை வரையிலும், போர்பந்தரிலிருந்து அஹமதாபாத் மற்றும் மும்பை வரையிலும் விமானப் போக்குவரத்து இணைக்கப்பட்டுள்ளது. மேலும், ராஜ்கோட்டில் உள்ள ஹிராசாரில் பசுமை விமான நிலையம் அமைப்பது, அகமதாபாத் மற்றும் வதோதராவில் புதிய ஏ.டி.சி கோபுரம்/தொழில்நுட்பப் பிரிவு அமைப்பது ஆகியவை இந்த வளர்ச்சித் திட்டங்களில் அடங்கும். சூரத்தில் நடைபெறவுள்ள புதிய இந்தியா இளைஞர்கள் மாநாட்டில் பிரதமர் இளைஞர்களுடன் கலந்துரையாடுவார். பிறகு அவர் திருமதி. ராசிலாபென் செவன்திலால் ஷா வீனஸ் மருத்துவமனையை துவக்கி வைத்து, அங்குள்ள வசதிகளைப் பார்வையிடுவார். இந்நிகழ்ச்சிக்குப் பிறகு, குஜராத், தண்டியில் உள்ள நவ்சாரி மாவட்டத்திற்கு பிரதமர் பயணம் மேற்கொள்வார். அங்கு மகாத்மா காந்தியின் நினைவு நாளில், அவர் தேசிய உப்பு சத்தியாகிரக நினைவகத்தை நாட்டுக்கு அர்ப்பணிக்கவுள்ளார். இந்த நினைவகத்தில் மகாத்மா காந்திக்கும், வரலாற்றுச் சிறப்புமிக்க தண்டி உப்பு சத்தியாகிரக ஊர்வலத்தில் காந்தியுடன் பங்கேற்ற 80 நபர்களுக்கும் சிலைகள் வைக்கப்பட்டுள்ளன. மேலும், 1930-ல் நடைபெற்ற வரலாற்றுச் சிறப்புமிக்க உப்பு சத்தியாகிரக ஊர்வலம் தொடர்பான நிகழ்வுகள் மற்றும் சம்பவங்களை சித்தரிக்கும் 24 ஓவியங்களும் இந்த நினைவகத்தில் உள்ளன. இந்த நினைவகத்தைப் பார்வையிட்ட பின், பிரதமர் பொதுக்கூட்டம் ஒன்றில் பங்கேற்கவுள்ளார். இந்திய சுதந்திரப் போராட்டத்தின்போது, 1930-ஆம் ஆண்டு நடைபெற்ற உப்பு சத்தியாகிரக ஊர்வலம் என அழைக்கப்படும் 3 தண்டி யாத்திரை இந்திய சுதந்திரப் போராட்ட வரலாற்றில் ஒரு மைல்கல்லாகும். இந்நாளில்தான் ஆங்கிலேயர் ஆட்சிக்கு எதிராக சிவில் ஒத்துழையாமை இயக்கத்தின் ஓர் அங்கமாக மகாத்மா காந்தி தலைமையில் 80 நபர்கள் அகமதாபாதின் சபர்மதி ஆசிரமத்திலிருந்து தண்டி கடல் கிராமம் வரை 241 மைல்தூரம் நடைபயணம் மேற்கொண்டு, ஆங்கிலேயர்களின் உப்பு சட்டத்தை உடைத்தெறிந்து கடல்நீரிலிருந்து உப்பு தயாரித்தனர். இது இந்த மாதம், குஜராத்துக்கு பிரதமர் மேற்கொள்ளும் இரண்டாவது பயணமாகும். இதற்கு முன்பு ஜனவரி 19, 2019-அன்று பிரதமர் திரு. மோடி சூரத்திற்கு சென்றிருந்த போது, ஹசீராவில் உள்ள துப்பாக்கித் தொழிற்சாலையை நாட்டுக்கு அர்ப்பணித்தார். குஜராத், காந்தி நகரில் ஜனவரி 17 மற்றும் 18-ல், நடைபெற்ற துடிப்புமிகு குஜராத் மாநாட்டிலும் பிரதமர் கலந்து கொண்டார்.
அசாம் மற்றும் ராஜஸ்தானில் வெள்ளாத்தால் பாதிக்கப்பட்டவர்களுக்கு கருணைத் தொகையை பிரதமர் அறிவித்தார்

அசாம் மற்றும் ராஜஸ்தானில் வெள்ளத்தால் பாதிக்கப்பட்டவர்களுக்கு கருணைத் தொகையை பிரதமர் திரு. நரேந்திர மோடி அறிவித்துள்ளார். வெள்ளத்தில் உயிரிழந்தோர் குடும்பத்திற்கு தலா ரூ 2 லட்சம் வழங்கப்படும் என்று அவர் அறிவித்துள்ளார். வெள்ளத்தில் சிக்கி படுகாயம் அடைந்வர்களுக்கு தலா ரூ 50,000 வழங்கி பிரதமர் உத்தரவிட்டுள்ளார்.
எல்லைப் பாதுகாப்பு படை உதய தினம் – பிரதமர் வாழ்த்து

எல்லைப் பாதுகாப்பு படை உதய தினத்தை முன்னிட்டு பிரதமர் திரு நரேந்திர மோடி எல்லைப் பாதுகாப்பு படையினருக்கு வாழ்த்து தெரிவித்துள்ளார். எல்லைப் பாதுகாப்பு படை உதய தினத்தை முன்னிட்டு அனைத்து எல்லைப் பாதுகாப்பு படையினருக்கும் எனது வாழ்த்துகள். நமது எல்லைகளை பாதுகாப்பாக வைத்திருப்பதில் எல்லை பாதுகாப்பு படையினர் முக்கிய பங்கு வகித்து, மிக சிறந்த வீரத்துடன் பணியாற்றி வருகின்றனர் என்று பிரதமர் கூறியுள்ளார்.
தான்சானியா ஐக்கியக் குடியரசின் அதிபர் டாக்டர்.ஜான் போம்பே ஜோசப் மேகுஃபுலியுடன் பிரதமர் திரு.நரேந்திரமோடி தொலைபேசி வாயிலாகப் பேச்சுவார்த்தை

பிரதமர் திரு.நரேந்திரமோடி இன்று (12 ஜுன், 2020) தான்சானியா ஐக்கியக் குடியரசின் அதிபர் டாக்டர்.ஜான் போம்பே ஜோசப் மேகுஃபுலியை தொலைபேசியில் தொடர்பு கொண்டு பேசினார். ஜுலை, 2016-இல், தாம் தர்-ஏஸ்-சலாம் பயணம் மேற்கொண்டதை நினைவு கூர்ந்த பிரதமர், தான்சானியாவுடனான நட்புறவுக்கு இந்தியா, பாரம்பரியமாக முக்கியத்துவம் அளித்து வருவதைச் சுட்டிக் காட்டினார். தான்சானியாவின் வளர்ச்சிப் பயணத்தில் பங்கு வகிப்பதென்ற இந்தியாவின் உறுதிப்பாட்டை மீண்டும் வலியுறுத்திய பிரதமர், தான்சானியா அரசு மற்றும் அந்நாட்டு மக்களின் எதிர்பார்ப்புகள் மற்றும் தேவைகளுக்கேற்ப இந்தியா செயல்படும் என்றும் தெரிவித்தார். கோவிட்-19 பாதிப்பு காரணமாக, தான்சானியாவில் சிக்கிக் கொண்ட இந்தியர்கள் தாயகம் திரும்புவதற்கு, தான்சானிய அதிகாரிகள் அளித்த ஒத்துழைப்புக்காக, அதிபர் டாக்டர். மேகுஃபுலி-க்கு பிரதமர் தமது நன்றியையும் தெரிவித்துக் கொண்டார். இரு தலைவர்களும், ஒட்டு மொத்த இரு தரப்பு உறவுகள் குறித்தும் விவாதித்தனர். இந்தியா தான்சானியா இடையே, வளர்ச்சிப் பணிகளில் அதிகரித்து வரும் ஒத்துழைப்பு, கல்வி இணைப்புகள், வர்த்தகம் மற்றும் முதலீடுகள் குறித்து மனநிறைவு தெரிவித்ததுடன், இந்த நிலையை மேலும் விரைவுபடுத்துவதற்கான வாய்ப்புகள் குறித்தும் இரு தலைவர்களும் விவாதித்தனர். தான்சானியாவில் இந்த ஆண்டின் பிற்பகுதியில் நடைபெறவுள்ள அதிபர் தேர்தல் மற்றும் நாடாளுமன்றத் தேர்தலை யொட்டி, அதிபர் மேகுஃபுலி மற்றும் தான்சானிய மக்களுக்குத் தமது நல்வாழ்த்துக்களையும் பிரதமர் நரேந்திரமோடி தெரிவித்தார்.
மொசாம்பிக் பயணத்தின் போது பிரதமர் ஆற்றிய உரை

மாண்புமிகு அதிபர் ஃபிலிப் நியூசி, சீமான்கள் மற்றும் சீமாட்டிகளே, அதிபர் அவர்களே, உங்களது அன்பான வார்த்தைகள் என்னை மிகவும் நெகிழச் செய்தது. மொசாம்பிக் – இந்திய உறவுகளின் வலிமை குறித்த உங்களது சிந்தனைகளுக்கும் எனது நன்றிகள். எனக்கு அளிக்கப்பட்ட அன்பான வரவேற்பு மற்றும் உபசரிப்புக்காக உங்களுக்கும், மொசாம்பிக் அரசு மற்றும் மக்கள் அனைவருக்கும் எனது நன்றிகளைத் தெரிவித்துக் கொள்கிறேன். அதிபர் அவர்களே, நமது இரு நாடுகளின் உறவு புதிதன்று. ஆயிரக்கணக்கான இந்திய வம்சாவளியினர் மொசாம்பிக்கை தங்களது இல்லம் என்று அழைக்கின்றனர். இந்தியாவில் பல்வேறு பகுதிகளில் வாழும் சித்தி சமூகத்தினரின் முன்னோர்கள் மொசாம்பிக்கைச் சேர்ந்தவர்கள் என என்னிடம் தெரிவிக்கப்பட்டது. நமது மக்கள், அவர்களது சிந்தனைகள் மற்றும் பாரம்பரியம், கலாச்சாரம் மற்றும் வர்த்தகம் ஆகியவற்றுக்கு இடையே பழமையான இணைப்புகள் இருப்பதற்கான வாழும் சான்றுகளாக இந்த மக்கள் திகழ்கின்றனர். அதிபர் அவர்களே, நமது இரு நாடுகளும் காலனி ஆதிக்கத்தின் கீழ் அவதிப்பட்டன. மொசாம்பிக்கைப் பொருத்தவரையிலும் இந்த போராட்டம் மிக நீண்டதாகும். காலனி ஆதிக்கத்திலிருந்து மொசாம்பிக் விடுதலை பெற வேண்டும் என்பதை ஆதரித்த நாடுகளில் ஒன்றாக சுதந்திர இந்தியாவும் இருந்தது. கடந்த 1975ம் ஆண்டு மொசாம்பிக் சுதந்திர நாடு ஆக மாறியதில் நாங்கள் பெருமிதமடைகிறோம். இன்றயை நாம் மொசாம்பிக் வேகமாக வளர்ந்து வரும் பொருளாதாரங்களில் ஒன்றாக இருப்பதை நாங்கள் போற்றிப் பாராட்டுகிறோம். அதிபர் அவர்களே, வளரும் நாடுகளாக நாம் இருவரும் ஒரே மாதிரியான சவால்களை சந்தித்து வருகிறோம். நமது வளர்ச்சி மற்றும் பொருளாதார கூட்டணி நமது உறவின் அத்தியாவசியமாக உள்ளது. சமீப ஆண்டுகளில் நமது வர்த்தகம் மற்றும் முதலீட்டு உறவுகள் வளர்ச்சியை சந்தித்து வருகின்றன. அதனை மேலும் பலப்படுத்த வேண்டும் என நாம் விரும்புகிறோம். இதற்காக தனது அனுபவங்கள், தொழில்நுட்பம், திறன் மற்றும் சலுகையுடன் கூடிய ஆகியவற்றை தங்களது முன்னுரிமைகளுக்கு ஏற்ப பகிர்ந்து கொள்ள இந்தியா தயாராகவும் உறுதியாகவும் உள்ளது. கடந்த ஆண்டு மொசாம்பிக் சுதந்திரம் பெற்றதன் மற்றும் நமது தூதரக உறவு ஏற்படுத்தப்பட்டதன் 40வது ஆண்டாக அமைந்திருந்தது. இதற்கு முன் இல்லாத அளவுக்கு நமது நாடுகளுக்கு இடையே கலந்துரையாடல்களும் கடந்த ஆண்டில் நடைபெற்றது. 2015 ஆகஸ்ட் மாதத்தில் தாங்கள் இந்தியாவுக்கு அரசுமுறை பயணம் மேற்கொண்டது குறிப்பிடத்தக்கது. அதன் பின்னர் நடைபெற்ற மூன்றாவது இந்திய-ஆப்பிரிக்க அமைப்பின் உச்சி மாநாட்டில் உங்களது பிரதமர் கலந்து கொண்டு கவுரவித்தார். அதிபர் அவர்களே, கடந்த 34 ஆண்டுகளில் மொசாம்பிக் நாட்டுக்கு விஜயம் செய்துள்ள முதல் இந்தியப் பிரதமர் நான் என்பது எனக்குத் தெரியும். இத்தனை பெரிய இடைவெளி ஏற்பட்டிருக்கக்கூடாது. எதிர்காலத்தில் இப்படி இருக்காது என நான் உறுதியாக நம்புகிறேன். இந்த வார்த்தைகளுடன், அதிபர் அவர்களே, சீமான்கள் மற்றும் சீமாட்டிகளே, நாம் இணைந்து பிரார்த்திப்போம் : மாண்புமிகு அதிபர் ஃபிலிப் ஜசிந்தோ நியூசி அவர்கள் ஆரோக்கியம், மகிழ்ச்சி மற்றும் நல்வாழ்வு பெற வேண்டும் மொசாம்பிக் நாட்டு மக்கள் நீடித்த அமைதி, முன்னேற்றம் மற்றும் வளம் பெறவும் இந்தியா மற்றும் மொசாம்பிக் நாடுகளுக்கு இடையில் நட்பு மற்றும் ஒத்துழைப்பு நிலவ வேண்டும்.
சிஎஸ்ஐஆரின் நிறுவன தினத்தை முன்னிட்டு அதன் பணியாளர்களுக்கு பிரதமர் வாழ்த்து

அறிவியல் மற்றும் தொழிலக ஆராய்ச்சி குழுவின் (சிஎஸ்ஐஆர்) நிறுவன தினத்தை முன்னிட்டு அதன் பணியாளர்களுக்கு பிரதமர் திரு நரேந்திர மோடி வாழ்த்து தெரிவித்துள்ளார் இது குறித்து அவர் வெளியிட்டுள்ள டிவிட்டர் பதிவில், "அறிவியல் மற்றும் தொழிலக ஆராய்ச்சி குழுவோடு இணைந்திருக்கும் அனைவருக்கும் அதன் நிறுவன நாளன்று வாழ்த்துகள். இந்தியாவில் ஆராய்ச்சி மற்றும் புதுமைகளை முன்னெடுத்துச் செல்வதில் சிஎஸ்ஐஆர் முதன்மையாக உள்ளது. கொவிட்-19-ஐ எதிர்த்துப் போராடுவதிலும் சிறப்பான பங்களிப்பைத் தந்து வருகிறது. சிஎஸ்ஐஆரின் வருங்கால முயற்சிகளுக்கு மனமார்ந்த வாழ்த்துகள்," என்று கூறியுள்ளார்.
உத்தராகண்டின் முதலமைச்சராக பதவியேற்றிருக்கும் திரு.புஷ்கர் சிங் தாமிக்குப் பிரதமர் வாழ்த்துத் தெரிவித்துள்ளார்

உத்தராகண்டின் முதலமைச்சராக பதவியேற்றிருக்கும் திரு.புஷ்கர் சிங் தாமிக்குப் பிரதமர் திரு.நரேந்திர மோடி வாழ்த்துத் தெரிவித்துள்ளார். டுவிட்டரில் பிரதமர் கூறியிருப்பதாவது; “உத்தராகண்டின் முதலமைச்சராக பதவியேற்றுள்ள @புஷ்கர்தாமி அவர்களுக்கு வாழ்த்துக்கள். கடந்த 5 ஆண்டுகளில் ஒவ்வொரு துறையிலும் தேவபூமி விரைவான முன்னேற்றத்தைக் கண்டுள்ளது. பொதுமக்களின் விருப்பங்களுக்கு ஏற்ப நீங்களும், உங்களின் அனைத்து அமைச்சர்களும் இதற்கு கூடுதல் வேகம் தருவீர்கள் என்று நான் உறுதியாக நம்புகிறேன். தொடர்ச்சியான முன்னேற்றத்திற்கு புதிய முன்னுதாரணத்தை ஏற்படுத்துங்கள்.”
தேசிய பஞ்சாயத்து ராஜ் தினத்தை முன்னிட்டு பிரதமர் வெளியிட்ட உரை

தேசிய பஞ்சாயத்து ராஜ் தினத்தன்று, பஞ்சாயத்து ராஜ் நிறுவனம் மூலம் மக்களுக்குப் பணிபுரியும் அனைத்து தனிநபருக்கும் பிரதமர் திரு. நரேந்திர மோடி மரியாதை செலுத்தினார். பிரதமர் தனது செய்தியில் கூறியதாவது: “தேசிய பஞ்சாயத்து ராஜ் தினத்தன்று, பஞ்சாயத்து ராஜ் நிறுவனம் மூலம் மக்களுக்குப் பணிபுரியும் அனைத்து தனிநபருக்கும் நான் மரியாதை செலுத்துகிறேன். இந்தியாவின் ஊரகப் பகுதிகளில் உள்ள மக்களின் லட்சியங்களை நிறைவேற்ற பஞ்சாயத்து நிறுவனங்கள் பயனுள்ள வழிமுறையாகும். இந்தியாவின் மாற்றத்திற்கு அவை முக்கிய பங்கு வகிக்கின்றன. அனைத்திலும் வளர்ச்சி மற்றும் அடித்தள மக்களின் பங்கு ஆகியவற்றை இணைத்து “கிராமப்புற எழுச்சியில் இருந்து இந்தியாவின் எழுச்சி” என்பதை நனவாக்க எங்களின் அரசு பணிபுரிந்து வருகிறது.”
பிரதமருடன் ஐநா பொதுச்செயலாளர் சந்திப்பு

ஐநா பொதுச்செயலாளர் திரு அன்டோனியோ குட்டெரஸ், குஜராத் மாநிலம் கேவாடியாவில் பிரதமர் திரு நரேந்திர மோடியை இன்று சந்தித்துப் பேசினார். பிரதமர், குட்ரஸ் ஆகியோர் கூட்டாக சர்தார் படேல் சிலைக்கு மலர் தூவி மரியாதை செலுத்தினர். பிரதமருடனான சந்திப்பின் போது, ஐநா பொதுச்செயலாளர், காலநிலை நடவடிக்கைகளில் இந்தியாவின் லட்சிய முன்முயற்சிகளுக்கு, தமது பாராட்டுகளைத் தெரிவித்தார். உக்ரைனில் நிலவும் நிலைமை உட்பட உலகளாவிய மற்றும் பிராந்திய பிரச்சினைகள் குறித்தும் அவர்கள் விவாதித்தனர். இந்தியாவின் வரவிருக்கும் ஜி 20 தலைமைப் பதவியை வரவேற்றதுடன், வளரும் நாடுகளின் நலனுக்காக தொழில்நுட்பங்கள் மற்றும் நிதி பரிமாற்றத்தை எளிதாக்குவதில் ஐக்கிய நாடுகள் அமைப்பு இந்தியாவுடன் இணைந்து செயல்படும் என்று ஐநா பொதுச்செயலாளர் உறுதிபடத் தெரிவித்தார். 26/11 மும்பை பயங்கரவாத தாக்குதலில் உயிரிழந்தவர்களுக்கு அஞ்சலி செலுத்தி, தனது இந்திய பயணத்தை தொடங்கியதற்காகவும், பயங்கரவாதத்தை எதிர்ப்பது குறித்த அவரது வலுவான செய்திக்காகவும் பிரதமர் திரு குட்ரசுக்கு நன்றி தெரிவித்தார்.
ஒடிசாவின் அறுவடைத் திருவிழா, நுவாகாய் ஜுஹார் பண்டிகையை முன்னிட்டு பிரதமர் வாழ்த்து

ஒடிசாவின் அறுவடைத் திருவிழா, நுவாகாய் ஜுஹார் பண்டிகையை முன்னிட்டு மக்களுக்குப் பிரதமர் திரு. நரேந்திர மோடி வாழ்த்து தெரிவித்துள்ளார். பிரதமர் தனது டுவிட்டரில் “நுவாகாய் பண்டிகை நமது விவசாயிகளின் கடின உழைப்பைக் கொண்டாடுவது பற்றியது. அவர்களின் முயற்சியால் தான் நம் தேசத்திற்கு உணவு கிடைக்கிறது. இந்த நன்நாள் அனைவருக்கும் செழிப்பையும் நல்ல ஆரோக்கியத்தையும் தரட்டும். நுவாகாய் ஜுஹார் வாழ்த்துக்கள்”,என்று தெரிவித்துள்ளார்.
இது டிஜிடல் புரட்சி மற்றும் புது யுக படைப்புகளின்  நூற்றாண்டு; பிரதமர் மோடி

பிம்ஸ்டெக் நாடுகளின் மக்கள் தொகை மனிதகுல எண்ணிக்கையில் ஐந்தில் ஒரு பகுதியைக் கொண்டிருப்பதாலும், கூட்டாக 3.8 டிரில்லியன் டாலர் ஜிடிபி வலிமையைப் பெற்றிருப்பதாலும், இந்த நூற்றாண்டை ஆசியாவின் நூற்றாண்டாக மாற்ற பிம்ஸ்டெக் நாடுகள் இடையே ஒத்துழைப்பு அவசியம் என பிரதமர் திரு நரேந்திர மோடி குறியுள்ளார். பிராரம்ப் ஸ்டார்ட்அப் இந்தியா சர்வதேச உச்சிமாநாட்டில் இன்று காணொளி காட்சி மூலம் அவர் உரையாற்றினார். பங்களாதேஷ், பூட்டான், இந்தியா, நேப்பாளம், இலங்கை, மியான்மர், தாய்லாந்து போன்ற பிம்ஸ்டெக் நாடுகளில் ஸ்டார்ட்அப் வெளியில் துடிப்புமிகு ஆற்றல் உள்ளதாக பிரதமர் குறிப்பிட்டார். இந்த நூற்றாண்டு, டிஜிடல் புரட்சி மற்றும் புதிய யுகத்தின் படைப்புகளுக்கான நூற்றாண்டு என்று பிரதமர் குறிப்பிட்டார். இது ஆசியாவின் நூற்றாண்டும் ஆகும். எனவே, நம் காலத்தின் தேவைக்கு ஏற்ற எதிர்கால தொழில்நுட்பமும், தொழில் முனைவோரும் இந்தப் பிராந்தியத்திலிருந்து வரவேண்டும். இதற்கு, ஒத்துழைப்பில் உறுதி மிக்க ஆசிய நாடுகள் பொறுப்பேற்று ஒன்று சேர வேண்டும். இந்த நாடுகளில் பகிரப்பட்ட கலாச்சார பாரம்பரியம், நாகரிகம், தொடர்புகள் உள்ளன. நாம் நமது சிந்தனைகள், எண்ணங்கள், நலன்களைப் பகிர்ந்து கொள்கிறோம், எனவே, நமது வெற்றியும் பகிரப்படும். பிம்ஸ்டெக் நாடுகள் மனித குலத்தின் ஐந்தில் ஒரு பகுதிக்காக பாடுபட்டு வருவதால், இந்தப் பொறுப்பு நம்முடையதாக இருப்பது இயல்புதான் என்றார் பிரதமர். இந்தப் பிராந்தியத்தின் இளைஞர்கள் இடையே, பொறுமையின்மை, ஆற்றல், ஆர்வம் ஆகியவற்றில் புதிய வாய்ப்புகளைக் காணுவதாக பிரதமர் கூறினார். அதனால்தான், 2018-ம் ஆண்டு பிம்ஸ்டெக் உச்சிமாநாடு மற்றும் உத்தேச பிம்ஸ்டெக் மாநாட்டில், தொழில்நுட்பம் மற்றும் புதுமைப் படைப்புகளுக்கான ஒத்துழைப்பு அவசியம் என அவர் அழைப்பு விடுத்தார். அந்த உறுதிமொழியை நிறைவேற்றும் விதமாக இன்றைய ஸ்டார்ட்அப் இந்தியா சர்வதேச மாநாடு ஒரு படியாகும் என்று பிரதமர் தெரிவித்தார். பிராந்திய நாடுகள் இடையே தொடர்புகளையும், வர்த்தக உறவுகளையும் அதிகரிப்பதற்காக எடுக்கப்படும் நடவடிக்கைகளை திரு மோடி விளக்கினார். டிஜிடல் தொடர்பை மேம்படுத்த 2018-ல் நடைபெற்ற இந்தியா மொபைல் மாநாட்டில் பிம்ஸ்டெக் அமைச்சர்கள் கலந்து கொண்டதை அவர் நினைவு கூர்ந்தார். இதுபோல, பாதுகாப்பு, பேரிடர் மேலாண்மை, விண்வெளி, விவசாயம், வர்த்தகம் போன்ற துறைகளில் ஒத்துழைப்பு நிலவுகிறது. ‘’ இந்த துறைகளில் வலுவான உறவுகள் நமது ஸ்டார்ட்அப்கள், உள்கட்டமைப்பு, விவசாயம், வர்த்தகம் போன்ற துறைகளில், மதிப்பு உருவாக்க சுழற்சி, அர்த்தமுள்ள உறவுகளை வலுப்படுத்த உதவும். இந்த துறைகளில் நமது ஸ்டார்ட்அப்களுக்கான புதிய வாய்ப்புகள் உருவாக்கப்பட்டு, பதிலுக்கு இந்தத் துறைகள் வளர்ச்சியடைய அவை வழி ஏற்படுத்தும்’’, என பிரதமர் நம்பிக்கை தெரிவித்தார்.
விஜய் திவஸ் – இந்திய ஆயுதப் படையின் வீரத்திற்கும் வெல்ல முடியாத உணர்விற்கும்  பிரதமர் வீரவணக்கம்

விஜய் திவசை முன்னிட்டு பிரதமர் திரு. நரேந்திர மோடி இந்திய ஆயுதப் படையினரின் வீரத்திற்கும் வெல்ல முடியாத உணர்விற்கும் வீரவணக்கம் செலுத்தினார். இன்று விஜய் திவசை முன்னிட்டு நமது ஆயுதப் படையினரின் வீரத்திற்கும் வெல்ல முடியாத உணர்விற்கும் மரியாதை செலுத்துவோம். இந்தியாவிற்கான அவர்களின் சேவை இணையற்றது என்று பிரதமர் கூறியுள்ளார்.
இந்தியா மற்றும் மொராக்கோ இடையே வீட்டு வசதி மற்றும் மனித வசிப்பிடத் துறையில் தகவல் பரிமாற்றம் மற்றும் தொழில் நுட்ப ஒத்துழைப்பை மேம்படுத்துவதற்கான ஒப்பந்தம் குறித்து மத்திய அமைச்சரவைக்கு விளக்கம்

பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், இந்தியா மற்றும் மொராக்கோ இடையே வீட்டு வசதி மற்றும் மனித வசிப்பிடத் துறையில், தகவல் பரிமாற்றம் மற்றும் தொழில்நுட்ப ஒத்துழைப்பை மேம்படுத்துவதற்கான ஒப்பந்தம் குறித்து விளக்கம் அளிக்கப்பட்டது. இந்த புரிந்துணர்வு ஒப்பந்தம் செயல்பாட்டுக்கு வரும் போது, வீட்டு வசதி மற்றும் மனித வசிப்பிடத் துறையில் இருதரப்பு ஒத்துழைப்பு வலுப்படும்.
சந்தர்ப்ப சூழலுக்கு ஏற்ப உணர்வுபூர்வமாக செயல்படுங்கள்:

சூழலுக்கு ஏற்ப உணர்வுபூர்வமாக செயல்படுங்கள்நடக்கவும்” என்று பிரதமர் திரு. நரேந்திர மோடி இளைய இந்திய ஆட்சிப் பணி அலுவலர்களிடம் கேட்டுக் கொண்டார். 2014 -ம் ஆண்டின் இந்திய ஆட்சி பணி தொகுப்பு அலுவலர்கள் உதவி செயலாளர்களாக பணியை தொடங்கும் துவக்க விழாவில் பிரதமர் திரு.நரேந்திர மோடி கூறியதாவது: உங்களுக்கு வழங்கப்பட்ட பயிற்சியின்போது நீங்கள் பயின்றதை விட, உங்களின் திறனை மேம்படுத்திக் கொள்ளவும் கற்றுக்கொள்ளவும் உங்களுக்கு சிறந்த வாய்ப்பாக இருக்கும். அடுத்த மூன்று மாதங்களுக்கு உங்களின் திறமைக்கு கூடுதல் வளம் சேர்ப்பதுடன் நீங்கள் இணைக்கப்பட்டுள்ள துறைக்கும் கூடுதல் வளம் சேர்க்க வேண்டும் என்று பிரதமர் கூறினார். அரசு முறையில் பயன்படுத்தப்படும் தொழில் நுட்பம் குறித்து பேசிய பிரதமர், அரசு செயல்பாடுகளின் தொழில் நுட்பத்தை மேம்படுத்தும் நடவடிக்கைகளை மேற்கொள்ளுமாறு அலுவலர்களிடம் கேட்டுக் கொண்டார். பதவி/அதிகாரத்தினால் வியப்படைய வேண்டாம். அடுத்த மூன்று மாதங்களுக்கு மத்திய அரசின் பல்வேறு துறைகளை உதவி செயலராக பணிபுரிய உள்ள நீங்கள், உங்களின் மேல் அதிகாரிகளிடம் கலந்துரையாடும் போது தைரியமாகவும் வெளிப்படையாகவும் இருக்க வேண்டும் என்று பிரதமர் வலியுறுத்தினார். 2013-ம் ஆண்டு பிரிவிலிருந்து தங்களின் பணி துவங்கிய போதே மத்திய அரசுடன் பணிபுரிய வாய்ப்பை உறுதி செய்துள்ளதை எடுத்துரைத்த பிரதமர், இந்த வாய்ப்பு உங்கள் உயர் அதிகாரிகளுக்கு வழங்கப்படவில்லை என்று கூறினார். மத்திய வளர்ச்சி (தனி பொறுப்பு), பணியாளர் நலன், பொது மக்கள் குறைபாடுகள் மற்றும் ஓய்வுதியம் இணை அமைச்சர் டாக்டர் ஜிதேந்திர சிங் மற்றும் அரசின் உயர் அதிகாரிகள் இந்நிகழ்ச்சியில் பங்கேற்றனர்.
நாராயண்பாய் தேசாய் மறைவு : பிரதமர் இரங்கல்

திரு. நாராயண்பாய் தேசாய் மறைவிற்கு பிரதமர் திரு. நரேந்திர மோடி இரங்கல் தெரிவித்துள்ளார். காந்தியடிகளை மக்களுக்கு நெருக்கமாக கொண்டு வந்த சிறந்த நபர் என்று எப்போதுமே நாராயண்பாய் தேசாய் நினைவு கூரப்படுவார். அவருடைய மறைவு எனக்கு வருத்தத்தை அளிக்கிறது. அவருடைய ஆத்மா சாந்தி அடையட்டும் என்று பிரதமர் தெரிவித்துள்ளார்.
பிரதமருடன் ஜம்மு காஷ்மீர் துணை நிலை ஆளுநர் சந்திப்பு

ஜம்மு காஷ்மீர் துணை நிலை ஆளுநர் திரு மனோஜ் சின்ஹா, பிரதமர் திரு நரேந்திர மோடியைச் சந்தித்தார். இதுகுறித்து பிரதமர் அலுவலகம் வெளியிட்டுள்ள டுவிட்டர் பதிவு வருமாறு; ‘’ஜம்மு காஷ்மீர் துணை நிலை ஆளுநர் திரு மனோஜ் சின்ஹா, பிரதமர் திரு நரேந்திர மோடியைச் சந்தித்தார்’’
அடிப்படை மற்றும் கண்டுபிடிப்பு ஆராய்ச்சிக்கான ஒருங்கிணைந்த போட்டிக்கான மானிய ஒத்துழைப்புக்கு இந்தியாவுக்கும் ரஷ்யாவுக்கும் இடையே உடன்பாடு

2015 ம் ஆண்டு மே மாதம் இந்தியாவுக்கும் ரஷ்யாவுக்கும் இடையே கையெழுத்தான உடன்பாடு ஒன்று பற்றி பிரதமர் திரு நரேந்திரமோடி தலைமையிலான அமைச்சரவைக் கூட்டத்தில் எடுத்துரைக்கப்பட்டது. இந்த உடன்பாட்டின் படி அடிப்படை மற்றும் கண்டுபிடிப்பு அறிவியலில் ஆராய்ச்சித் திட்டங்களைக் கூட்டாகச் செயல்படுத்துவதில் இந்தியா மற்றும் ரஷ்யா ஆராய்ச்சியாளர்களிடையே போட்டிகளுக்கான ஆராய்ச்சி மானியத்திற்கு வகை செய்யப்பட்டுள்ளது. இந்த ஒப்பந்தம் 6 ஆண்டுகளுக்கு செல்லுபடியாகக் கூடியது. இந்திய அறிவியல் தொழில்நுட்ப துறைக்கும் ரஷ்யாவின் அறிவியல் கூட்டமைப்புக்கும் இடையே பரஸ்பர சம்மத்தித்ன பேரில் இதை விரிவாக்கிக் கொள்ள இயலும். கணிதம், கணிணி மற்றும் கணிணி அறிவியல், இயற்பியல் மற்றும் விண்வெளி விஞ்ஞானம், வேதியியல் மற்றும் பொருட்கள் அறிவியல், உயிரியல் மற்றும் உயிர் அறிவியல் மற்றும் மருத்துவம், வேளாண் அறிவியல், புவி அறிவியல், பொறியியல் விஞ்ஞானம் போன்றவற்றில் அடிப்படை ஆராய்ச்சி ஆகிய துறைகளில் போட்டிகள் நடத்தப்படும். இவற்றிலிருந்து ஆராய்ச்சித் திட்டங்களை அடையாளம் காண்பதற்கான முடிவுகளை இந்திய அறிவியல் தொழில்நுட்பத் துறையும் ரஷ்ய அறிவியல் இணையமும் கூட்டாக எடுக்கும். இந்த ஒத்துழைப்பின் விளைவாக புதிய அறிவு, கூட்டு அறிவியல் வெளியீடுகள், மனித ஆற்றல் பயிற்சி, அறிவு சார் சொத்து உற்பத்தி ஆகியவை கூட்டாக ஏற்படுத்தப்படும்.
முன்னாள் பிரதமர் டாக்டர் மன்மோகன் சிங்கின் பிறந்தநாளில் பிரதமர் அவருக்கு வாழ்த்து தெரிவித்துள்ளார்

முன்னாள் பிரதமர் டாக்டர் மன்மோகன் சிங்கின் பிறந்தநாளான இன்று பிரதமர் திரு நரேந்திர மோடி அவருக்கு தனது வாழ்த்துகளை தெரிவித்துள்ளார். "டாக்டர் மன்மோகன் சிங் அவர்களுக்கு பிறந்தநாள் வாழ்த்துகள். அவருக்கு நீண்ட, ஆரோக்கியமான வாழ்க்கையை ஆசிர்வதிக்குமாறு இறைவனை பிரார்த்திக்கிறேன்," என்று தனது டிவிட்டர் பக்கத்தில் பிரதமர் பதிவிட்டுள்ளார்.
தொழில் சார்ந்த பாதுகாப்பு மற்றும் சுகாதாரத் துறையில் ஒத்துழைக்க இந்தியா-ஜெர்மனி இடையேயான புரிந்துணர்வு ஒப்பந்தத்திற்கு அமைச்சரவை ஒப்புதல்

தொழில் சார்ந்த பாதுகாப்பு மற்றும் சுகாதாரத் துறையில் ஒத்துழைக்க இந்தியா-ஜெர்மனி இடையேயான புரிந்துணர்வு ஒப்பந்தத்திற்கு பிரதமர் திரு. நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது. இந்தப் புரிந்துணர்வு ஒப்பந்தம் 2018 நவம்பர் 13 அன்று புதுப்பிக்கப்பட்டது. பயன் இத்தகைய ஒத்துழைப்பு தற்போது வரை நவீன பயிற்சித் தொழில்நுட்பங்களை ஏற்றுக்கொள்ள உதவியாக இருந்து வருகிறது. மேலும், பொருளாதார செயல்பாட்டின் பல்வேறு துறைகளில் தொழில் சார்ந்த பாதுகாப்பு மற்றும் சுகாதார அம்சங்களுக்கும் பயன்படுகிறது.
ஹூக்ளி துறைமுகப் பொறியாளர்கள் நிறுவனத்தை கூட்டு முயற்சி மூலம் சீரமைக்கவும் அந்நிறுவனத்தின் தொழிலாளர்களுக்கு மேம்படுத்தப்பட்டவிருப்ப ஓய்வு அளிக்கும் திட்டத்திற்கும் (வி.ஆர்.எஸ்) ஒப்புதல்

ஹூக்ளி துறைமுகப் பொறியாளர்கள் நிறுவனத்தை சீரமைக்கவும், கூட்டு முயற்சி மூலம் சீரமைக்கவும் அந்நிறுவனத்தின் தொழிலாளர்களுக்கு மேம்படுத்தப்பட்ட விருப்ப ஓய்வை அளிப்பதற்கான திட்டத்திற்கு (வி.ஆர்.எஸ்) பிரதமர் நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது. இத்திட்டம் தொழிற்துறை தாவா சட்டம் – 2007ன் அடிப்படையில் செயல்படுத்தப்படும். இத்திட்டம் 3 மாதங்களுக்கு நடைமுறையில் இருக்கும். மேலும் ஒரு மாதம் இதை நீட்டிக்க வகை செய்யப்பட்டுள்ளது. மேம்படுத்தப்பட்ட விருப்ப ஓய்வு திட்டத்தை செயல்படுத்திய பின்னர் இந்த நிறுவனம் தனியார் துறையுடன் இணைந்து செயல்படும். அவ்வாறு செயல்பட முடியவில்லை என்றால் அந்த நிறுவனத்தின் முதலீடு திரும்பப் பெறப்படும். இந்த விருப்பு ஓய்வுத் திட்டத்தை செயல்படுத்துவதன் மூலம் ஹூக்ளி துறைமுகப் பொறியாளர்கள் நிறுவனத்தில் ஆட்குறைப்பு செய்யப்படும். பின்னர் இந்த நிறுவனம் சீரமைக்கப்படும். திருத்தப்படுவதற்கு முன்னர் உள்ள ஊதியத்தில் தற்போதுள்ள விருப்ப ஓய்வுத் திட்டம் நடைமுறையில் இருந்தது. தற்போது இது மேம்படுத்தப்பட்டதன் மூலம் அந்த நிறுவனத்தில் உள்ள தொழிலாளர்களுக்கு ஓய்வூதிய பயன்கள் அதிகம் கிடைக்கும். இந்த முடிவின் வாயிலாக தொழிலாளர்களின் நலன் காக்கப்படுவதோடு, அரசின் தொடர்ந்து ஏற்பட்டு வரும் இழப்பும் தடுக்கப்படும். பின்னணி: ஹூக்ளி துறைமுகப் பொறியாளர்கள் நிறுவனம் 1819ஆம் ஆண்டு நிறுவனப்பட்டது. பின்னர் 1973ஆம் ஆண்டு ஆண்ட்ரூ யூல் நிறுவனத்தின் துறைமுக பொறியாளர் பணி அமைப்புடன் இணைக்கப்பட்டது. 1984 ஆண்டு இதற்காக இயற்றப்பட்ட சட்டத்தின்படி இந்த நிறுவனம் தேசியமயமாக்கப்பட்டது. பின்னர் இந்த நிறுவனம் ஹூக்ளி துறைமுகப் பொறியாளர்கள் நிறுவனம் என்று பெயர் மாற்றப்பட்டது. இந்த நிறுவனத்திற்கு சால்கியா மற்றும் நசீர்குண்கா ஆகிய இரண்டு இடங்களில் பிரிவுகள் உள்ளன. இவை ஹூக்ளி ஆற்றின் கரையில் அமைந்துள்ளன. இந்த இரண்டு பிரிவுகளும் மிகுந்த நிதி இழப்பில் செயல்பட்டு வருகின்றன.
பிரதமர் நாளை அருணாச்சல பிரதேசம், ஜார்கண்டிற்கு பயணம்

பிரதமர் திரு. நரேந்திர மோடி நாளை அருணாச்சல பிரதேசம், ஜார்கண்ட் செல்ல இருக்கிறார். அங்கு ஹர்முதி-நாகர்லகுன் ரயில் பாதையை நாட்டிற்கு அர்பணிக்கிறார். மேலும், நடக்கும் ஒரு விழாவில் நாகர்லகுன்- புது தில்லியிலான குளிர்சாதன ரயிலையும் நாகர்லகுன்- குவாஹத்தி இடையிலான விரைவு ரயிலையும் துவக்கிவைக்க உள்ளார். அதன் பின், “அருணாசல் 2015” என்ற விழாவை பிரதமர் தொடங்கிவைக்கிறார். இட்டாநகரில் குடிநீர் விநியோக திட்டத்தை துவக்கி வைக்கும் அவர் 132 கிலோ வாட் மின் இணைப்பிற்காக அடிக்கல் நாட்டுகிறார். பிற்பகல் ஹசாரிபாக்- கோடர்மா இடையேயான புதிய ரயில் பாதையை துவக்கிவைக்கிறார். இந்த விழா ஹசாரிபாக்கில் நடைப்பெறும்.
1965 ஆம் ஆண்டு போரின் 50 ஆண்டுகள் நிறைவடைந்ததையொட்டி பிரதமர் இராணுவ வீரர்களுக்கு அஞ்சலி

1965 ஆம் ஆண்டு நடந்த போரின் 50 ஆண்டுகள் நிறைவடைந்ததையொட்டி பிரதமர் திரு. நரேந்திர மோடி தாய் நாட்டிற்காக உயிர் நீத்த இராணுவ வீரர்களுக்கு அஞ்சலி செலுத்தினார். 1965 ஆம் ஆண்டு நடந்த போரின் 50 ஆண்டுகள் நிறைவடைந்த இந்நாளில் தாய் நாட்டிற்காக போராடிய வீரமிகு இராணுவ வீரர்களுக்கு நான் தலை வணங்குகிறேன் என்று கூறினார். இராணுவ படைகளின் வீரத்தையும் தைரியத்தையும் பாராட்டுவதாக கூறிய பிரதமர் எல்லாவித தடைகளையும் தாண்டி இந்தியாவின் ஒற்றுமையையும் ஒருமைப்பாட்டையும் பாதுகாத்து அவர்கள் வெற்றியடைந்துள்ளனர் என்றும் கூறினார். திரு. லால்பகதூர் சாஸ்திரியின் திறமைமிக்க தலைமையை நாம் நினைவுகூர வேண்டும் என்று கூறினார். 1965 ஆம் ஆண்டு அவர் போருக்கு தலைமை தாங்கினார் என்றும் அதுவே நமது நாட்டின் வலிமையை வெளிப்படுத்தியது என்றும் பிரதமர் கூறினார்.